Klassikaraadio tuleb külla

"Klassikaraadio tuleb külla" on koolikontsertide sari, mis tutvustab klassikalist muusikat ning Klassikaraadiot õpilastele ja õpetajatele eesmärgiga innustada seeläbi loovust ja äratada muusikahuvi.
 
Kontsertidel esinevad noored muusikud, kooliõpilaste põlvkonnakaaslased, Klassikaraadio tulevikulootused. Nad mängivad kontsertidel lühikesi klassikapalu, tutvustavad kuulajatega suheldes esitatavat muusikat ja oma pille. Kontserdisari sai alguse 2012. aasta kevadel ning on edasistel hooaegadel olnud seotud Eesti Televisiooni, Eesti Kontserdi ja Klassikaraadio koostöös toimuva noorte muusikute televisioonikonkursiga "Klassikatähed".

Sari pälvis aastal 2012 Eesti Rahvusringhäälingu Aasta Projekti auhinna.

2012 

8.–16. mail esinesid Marike Kruup (viiul), Marten Altrov (klarnet) ja Johan Randvere (klaver) Saku Muusikakoolis, Pärnu Ülejõe Gümnaasiumis, Pärnu Sütevaka Humanitaargümnaasiumis, Kilingi-Nõmme Gümnaasiumis ja Märjamaa Muusika- ja Kunstikoolis.

22.–24. mai esinesid Theodor Sink (tšello) ja Holger Marjamaa (klaver) Rapla Vesiroosi Gümnaasiumis, Kiili Kunstide Koolis, Miina Härma Gümnaasiumis, Ülenurme Muusikakoolis ja Põltsamaa Ühisgümnaasiumis. Toimetaja: Mirje Mändla.

25.–27. septembril esinesid Theodor Sink (tšello), Holger Marjamaa (klaver) ja Egert Leinsaar (viiul) Türi Muusikakoolis, Jõgeva Gümnaasiumis, Viljandi Muusikakoolis, Suure-Jaani Gümnaasiumis, Karksi-Nuia Muusikakoolis. Toimetaja: Marge-Ly Rookäär.

2.–4. oktoobril esinesid Signe Sõmer (klarnet), Ivi Ots (viiul) ja Maksim Štšura (klaver) Rakvere Gümnaasiumis, Jõhvi Muusikakoolis, Kohtla-Järve Järve Vene Gümnaasiumis, Sillamäe muusikakoolis, Narva Humanitaargümnaasiumis ja Kunda Muusikakoolis. Toimetaja: Mirje Mändla.

Kontsertreisi korraldaja: Merli Antsmaa

2013 

7.–9. mail esinesid Vasalemma Põhikoolis, Paldiski muusikakoolis, Palivere põhikoolis, Rudolf Tobiase nimelises Kärdla Muusikakoolis ja Noarootsi Koolis Kirke Karja (klaver), Mattias Vihmann (metsasarv) ja Madis Meister (kitarr). Toimetaja: Marge-Ly Rookäär.

14.–16. maini esinesid Kullamaa Keskkoolis, Haapsalu muusikakoolis, Taebla Gümnaasiumis, Lihula Muusika- ja Kunstikoolis ja Vormsi koolis Johanna-Maria Jaama (viiul), Liidia Ilves (klaver) ja Anni Ruugla (flööt). Toimetaja: Nele-Eva Steinfeld.

Kontserdireisi korraldaja: Merli Antsmaa

2014 

6.–8. mail esines viie kontserdiga trio Ingely Laiv (oboe), Marion Aruvee (flööt) ja Jakob Teppo (klaver). Nad esinesid Orissaare muusikakoolis, Nissi Põhikoolis, Kuressaare Muusikakoolis, Leisi Keskkoolis ja Loo Keskkoolis Tallinna lähedal. Toimetaja: Marge-Ly Rookäär.

14.–16. maini mängis viis kontserti trio Katariina Maria Kits (viiul), Valle-Rasmus Roots (tšello) ja Auli Lonks (klaver). Kontsertidega külastasid noored muusikud selliseid paiku nagu Nõo Muusikakool, Lähte Keskkool, Põlva Ühisgümnaasium, Kaiu muusikakool ja Laagri kool. Laagris toimus kontserdisarja kõige publikurohkem kontsert – 600 kuulajat. Toimetaja: Nele-Eva Steinfeld.

Kontserdireisi korraldaja: Merli Antsmaa

2016 

3.–5. mail esines trio koosseisus: Merike Heidelberg (vioola), Jakob Peäske (fagott) ja Georg Mirek King (klaver) Elva Muusikakoolis, Värska Gümnaasiumis, Võru Muusikakoolis, Rõuge Põhikoolis ja Tartu Valla Muusikakoolis. Toimetaja: Johanna Mängel.

10.–12. mail esinesid Kristiina Rokaševits (klaver), Mikk Langeproon (akordion) ja Karl Johan Kullerkupp (löökpillid) Haljala Gümnaasiumis, Rakvere Muusikakoolis, Narva-Jõesuu keskkoolis, Narva Muusikakoolis ning Loksa Gümnaasiumis. Toimetaja: Anne Prommik.

2017 

9.–11. mail esinesid Hans Christian Aavik (viiul), Marten Meibaum (tšello) ja Karolina Žukova (klaver) Lihula Gümnaasiumis, Tõstamaa Keskkoolis, Virtsu koolis, Muhu Põhikoolis ja Läänemaa Ühisgümnaasiumis Haapsalus. Toimetaja: Lisete Velt.

11.–15. mail esinesid Karl Allikvee (viiul), Hanna Anett Peiel (tšello) ja Sven-Sander Šestakov (klaver) Alatskivi Kunstide Kooli õpilastele Alatskivi lossis, Koeru Keskkooli õpilastele Aruküla mõisas, Tõrva Muusikakooli õpilastele Tõrva kirik-kammersaalis, Põlva Muusikakoolis ja Elleri-nimelises muusikakoolis. Toimetaja: Liina Vainumetsa. Kontserdireis toimus koostöös Tartu Elleri-nimelise muusikakooliga.

Välislingid 
 Koduleht

 Videod
 Katkend kontserdist Pärnu Ülejõe Gümnaasiumis 2012 YouTube
 Sarja tutvustus ETVs 4. mail 2012
 Sarja tutvustus 2013
 Tervitusklipp 2014

 Meedias
 "Vaata, kuidas "Klassikatähtedest" tuntud Jakob Teppo Nissi kooli õpilasi üllatas" menu.err.ee, 8. mai 2014
 "Klassikaraadio võeti saarel soojalt vastu" Saarte Hääl, 8. mai 2014
 "Külla tuleb Klassikaraadio!" Muusika, 3. juuli 2016
 "Galerii: "Klassikaraadio tuleb külla" üle vee ja raudteetammi" menu.err.ee, 11. mai 2017
 "Klassikatähtede fenomen" kultuur.postimees.ee, 1. aprill 2018

Klassikaraadio